Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1990. évi LXV. törvény módosítását annak érdekében,
Paragraph Index: 70

29. cikke alapján a Szövetséges és Társult Hatalmak által jóvátételként elvett (területükön volt) vagyonért a magyar állam nem fizetett kártalanítást, holott ezt a Békeszerződés (1947: XVIII. tv.) 29. cikk 3. pontjában ezt vállalta. Ebben a témában az Alkotmánybíróság 37/1996. (IX. 4.) AB határozatával már megállapította, hogy az említett kötelezettségvállalás „belső jogalkotási kötelezettséggel jár, így mindaddig, amíg a nemzetközi jogi kötelezettség és a belső jog összhangja nem valósul meg, a mulasztásban megnyilvánuló alkotmányellenes állapot fennáll.” Minthogy a mulasztás megszüntetésére az Alkotmánybíróság 1997. június 30-i határidővel fel is hívta az Országgyűlést, ezekben a panaszokban az állampolgári jogok országgyűlési biztosa csupán annyit tett, hogy ajánlásaiban külön is kezdeményezte a miniszterelnöknél, továbbá az illetékes parlamenti bizottságoknál (Alkotmányügyi, Emberi jogi) a mielőbbi jogalkotást. A Külügyminisztériumtól az OBH 7230/1997. sz. ügyben tett ajánlásra kapott válasz szerint a törvénytervezet erre a kárpótlásra elkészült, a költségvetési kihatás elemzése folyik, és a törvényjavaslat feltehetően 1999. I. félévében előterjesztésre is kerül. OBH 6364/1996. Az Alkotmány 2. § (1) bekezdésében foglalt jogállamiság és az ahhoz fűződő jogbiztonság elvével, valamint az 55. § (1) bekezdésében deklarált szabadsághoz és személyi biztonsághoz való jogokkal összefüggésben jelent visszásságot az eljárás, ha a jogi szabályozás olyan, amely lehetővé teszi, hogy kizárólag az ideiglenes gondnok kérelmére pszichiátriai otthonba utaljanak be cselekvőképességet kizáró gondnokság alatt nem lévő állampolgárt. Teljes szöveg: 55. § OBH 6425/1996. I. Visszásságot okoz az Alkotmány 2. § (1) bekezdésében deklarált jogállamisággal és az abból következő jogbiztonsággal, valamint a 13. §-ában biztosított tulajdonhoz való joggal kapcsolatban a kötelező kéményseprő-ipari közszolgáltatásról szóló 27/1996. (X. 30.) BM rendelet alkalmazásakor a Szolgáltató, mert a rendelet nem kötelezi arra, hogy a munkatervéről a tulajdonosokat kellő időben tájékoztassa, illetve nem kötelezi a Szolgáltatót az elvégzett munka igazolására. II. Ugyanilyen visszásságot okoz a Szolgáltató az önkormányzat rendeletének alkalmazásakor, mert annak alapján a tulajdonosokat havi díj fizetésére kötelezi. Teljes szöveg: 13. § 1999/79/II. szám OBH 9184/1996. I. Az Alkotmány 2. § (1) bekezdésében deklarált jogállamiságból fakadó jogbiztonsághoz fűződő alapjog — összefüggésben az önkormányzáshoz való alapjoggal (42. §) — szenved sérelmet, ha jogszabály nem rögzít határidőt a népszavazást követő új község megalakítása, illetőleg a községegyesítés megszüntetése miatt szükséges vagyoni-területi kérdések tisztázása körében tartandó tárgyalások lefolytatására és a megállapodás megkötésére. II. Ugyancsak a jogbiztonsághoz való alapjogot sérti a képviselőtestület, ha a községegyesítés megszüntetésére irányuló kezdeményezés határozatba foglalását tartalmazó — törvényben előírt — kötelezettségének nem tesz határidőben eleget. Teljes szöveg: 42. § OBH 2988/1997. I. A konzul által nyújtott kölcsön feltételeinek iránymutatás keretében történő szabályozása az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal összefüggésben okoz visszásságot. II. A konzuli védelemről szóló törvény hiánya az Alkotmánya

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes